



Z A P I S N I K
                                  31. sjednice Vijeća Mjesnog odbora Mlinovi,
održane u srijedu 20. prosinca 2023.
u MO Mlinovi, Jahorinska 5,
s početkom u 18.00 sati 
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Gordan Vergles, član Vijeća
Marko Erdeljac, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 30. sjednice koji je jednoglasno prihvaćen.
             Na sjednici je prisutna gđa Bernarda Marković iz Gradske četvrti Podsljeme.
            
DNEVNI RED:
1. Plan MKA MO Mlinovi za 2024. godinu
2. Financijski plan MO Mlinovi za 2024. godinu
3. Zahtjevi za korištenje prostora
4. Tekuća problematika 
5. Pitanja, prijedlozi i obavijesti

1) Plan MKA MO Mlinovi za 2024. godinu

               Nakon provedene rasprave VMO Mlinovi donosi zaključak kojim se jednoglasno prihvaća Plan MKA MO Mlinovi za 2024. godinu. Planirana sredstva za financiranje radova iznose ukupno 18.000,00 eura. Izvršitelj radova je Zagrebački holding d.o.o., Podružnica Zagrebačke ceste a odnose se na asfalterski program na području MO Mlinovi. 

2) Financijski plan MO Mlinovi za 2024. godinu

               Nakon provedene rasprave VMO Mlinovi donosi jednoglasno zaključak kojim se prihvaća financijski plan MO Mlinovi sa 2024. godinu. Financijski plan MO Mlinovi sastoji se od 30.550,00 eura prihoda i 30.550,00 eura rashoda. 
        

3) Zahtjevi za korištenje prostora

                 Nakon provedene rasprave Vijeće MO Mlinovi donosi jednoglasno zaključak kojim se prihvaća raspored korištenja prostora u 2024. godini na temelju zaprimljenih zahtjeva korisnika prostora do održavanja ove sjednice. 

Naknadnim konzultacijama, a imajuću u vidu kako se prema Odluci Grada Zagreba prostori mjesne samouprave mogu koristiti do 22,00 sata, a ne kako su neki korisnici podnijeli zahtjev do 23,00 sata, smanjena je satnica do dozvoljenih 22,00 sata. 
Nadalje, obzirom da su dva stolnoteniska kluba podnijela Zahtjev za isti termin (što je bio slučaj i u 2023. godini - utorak od 19,00-22,00) pokušali smo pronaći rješenje, a imajući u vidu da je Hrvatski liječnički zbor navedeni termin koristio gotovo dva desetljeća i tek nedavno je njihov termin dobio novoosnovani stolnoteniski klub zaključak Vijeća je da I. i III. utorak koristi jedan klub, a II. i IV. utorak drugi klub kako bi svi korisnici bili donekle zadovoljni.


VELIKA DVORANA
 
1. Karate klub Kaptol, ponedjeljak, utorak, srijeda, četvrtak i petak u terminu 17:00-19:00 sati, te subota u terminu 11:00-14:00 sati.
Odobrava se korištenje uredske prostorije za presvlačenje djece svaki dan u vrijeme treninga.
 
2. Sportska udruga „MG“, ponedjeljak i srijeda u terminu 19:00-21:30 sati
 
3. Hrvatski liječnički Zbor – Sportsko Društvo, II. i IV. Utorak u mjesecu u terminu 19:00-22:00 sata i četvrtak u terminu 19:00-22:00 sata
 
4. Stolnoteniski klub „Mlinovi“, I. i III. Utorak u mjesecu u terminu 19:00-22:00 sati, petak u terminu 19:00-22:00 sata, subota u terminu 14:00-17:00 sati
 
5. Udruga Zlatni Lotos, utorak i četvrtak u terminu 10:00-12:00 sati i nedjelja u terminu 16:00-22:00 sata
 
6. ZSSR „Sport za sve“, ponedjeljak, srijeda i petak u terminu 08:00-10:00 sati
 
 
ČITAONICA
 
1. SDP Mlinovi petak u terminu 18:00-19:30 sati
 
2. Stranka MOŽEMO srijeda u terminu 19:00-21:00 sati
 
3. Hrvatska demokratska zajednica (HDZ) Mlinovi utorak u terminu 18:00 do 21:00 sat
 
4. Udruga Zlatni Lotos četvrtak u terminu 18:00 do 19:30 sati

5. Hrvatska seljačka stranka (HSS) I. ponedjeljak u mjesecu u terminu 17:30 do 19:00 sati 

6. Domovinski pokret II. četvrtak u mjesecu u terminu 20:00 do 22:00 sata
 
Navedeni korisnici prostora u zgradi mjesne samouprave u Mlinovima, Jahorinska 5, prema navedenom rasporedu duži su pridržavati se uvjeta korištenja i održavanja prostora.  

4) Tekuća problematika

4.1. Predsjednik Vijeća izvještava da je stanovnica iz ulice Mlinovi 124 podnijela zahtjev Gradu za postavljanje uzdignute plohe na mjestu gdje je pješački prijelaz. Do slijedeće sjednice ispitati će se mogućnosti realizacije zatraženog.

4.2. Predsjednik Vijeća izvještava da je 27. listopada 2023. prijavio za stupiće na ulici Mlinovi 124 i zatražio da se oštećeni stupić zamijeni. VMO Mlinovi ponavlja zahtjev jer isti nije zamijenjen.


5) Pitanja, prijedlozi i obavijesti  

5.1. Durmitorska ulica 31, neispravna javna rasvjeta

Problem neispravne javne rasvjete u Durmitorskoj ulici 31 je već prijavljen i navodno su nadležni izašli na teren ali kvar nije saniran. VMO Mlinovi traži od nadležnih da se problem riješi u što kraćem roku.

5.2. Prometni znakovi na ulici Mlinovi

Predsjednik Vijeća je već prijavio slučaj vezan uz prometne znakove u ulici Mlinovi. Na sjednici izvještava ostale nazočne o problemu jer su neki prometni znakovi oblijepljeni naljepnicama s porukama te isti nisu vidljivi, osobito noću. VMO Mlinovi ponavlja zahtjev da se prometni znakovi dovedu u prvobitno stanje.

5.3. Postavljanje novog stupića

Na lokaciji ugao Lovćenska 2 i ulica Mlinovi 78 kod dućana Spar jedan je stupić maknut što omogućava da se automobili parkiraju na nogostup. VMO Mlinovi traži da se postavi novi stupić.

5.4. Snježničke stube, sanacija

VMO Mlinovi opetovano ponavlja zahtjev za žurnim očitovanjem o poduzetim aktivnostima vezano za sanaciju Snježničkih stuba budući da nismo dobili traženo očitovanje.

5.5. Štirovnička –Zavižanska ulica, očitovanje/zaključak Grada Zagreba

VMO Mlinovi traži od nadležne Službe Grada Zagreba, Gradskog ureda za prostorno uređenje, izgradnju grada, graditeljstvo, komunalne poslove i promet da dostavi očitovanje/zaključak da spajanje Štirovničke i Zavižanske ulice nije u Programu građenja i rekonstrukcija nerazvrstanih cesta na području Grada Zagreba za 2024. godinu. VMO Mlinovi se protivi spajanju Štirovničke i Zavižanske ulice kao i bilo kakvim intervencijama kojima se na navedenom prostoru zadire u šumu, povećava promet ili smanjuje zeleni pojas. 



Sjednica je završena u 18:29 sati.   


KLASA: 024-08/23-003/2491
URBROJ: 251-13-11-2/003-23-2
Zagreb, 20. prosinca 2023.

Zapisnik obradila: Mirela Gašpert Bertić
  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan






